Bebe Buell

Beverle Lorence ”Bebe” Buell (s. 14. heinäkuuta 1953 Portsmouth, Virginia) on yhdysvaltalainen malli, laulaja ja Playboyn ”Playmate of the Month” marraskuussa 1974. 

Hän on myös tunnettu suhteistaan tunnettujen rockmuusikoiden, kuten Steven Tylerin, Elvis Costellon, Iggy Popin, David Bowien, Todd Rundgrenin, Mick Jaggerin ja Stiv Batorsin kanssa. Hän on näyttelijä Liv Tylerin äiti.

Ura
Bebe Buell syntyi 14. heinäkuuta 1953, Virginian osavaltiossa. Hänen äitinsä on Washingtonin Protocol Schoolin perustaja Dorothea Johnson ja isänsä Harold Lloyd Buell.. Hän rakastui rock & rolliin jo varhain – ensin Elvis Presleyyn, ennen kuin Beatles ja Rolling Stones valtasivat Yhdysvallat.

Buellin äiti rohkaisi tytärtään mallinuralle, ja 18-vuotiaana Buell muutti New Yorkiin ja aloitti uransa Ford-mallina. Pian tämän jälkeen hän aloitti suhteen muusikko Todd Rundgrenin kanssa. Rundgrenin kautta Buell tapasi rockvalokuvaaja Lynn Goldsmithin, joka sai hänet ottamaan koekuvia Playboy-lehteä varten. Suunnitelma toimi, ja Buell poseerasi Playboyn mallina vuonna 1974.

Tämän jälkeen hän teki sopimuksen Wilhelmina-mallitoimiston kanssa ja esiintyi usein Cosmopolitan-lehdessä sekä kansainvälisissä Vogue-lehden painoksissa.

Vuonna 1976 hänellä oli lyhyt mutta kiihkeä suhde Aerosmithin laulajan Steven Tylerin kanssa, joka päättyi Buellin kauhistuttua Tylerin kasvavaa huumeidenkäyttöä. Lyhyt romanssi johti kuitenkin siihen, että Buell synnytti tyttärensä Livin vuonna 1977. Vaikka Rundgren tiesi, ettei ollut lapsen isä, pari palasi yhteen ja Rundgren tuki lasta. Myöhemmin selvisi, että Liv Tyler uskoi pitkään Rundgrenin olevan hänen isänsä aina 1980-luvulle saakka, jolloin raitistunut Tyler palasi hänen elämäänsä.

Todd Rundgrenin ja Buellin suhde kuitenkin päättyi lopullisesti, ja Rundgren kuvasi eroa vuoden 1978 hittisinglessään "Can We Still Be Friends?". Rundgrenin lisäksi Buell seurusteli myöhemmin useiden rockin suurten nimien kanssa – muun muassa Led Zeppelinin kitaristin Jimmy Pagen, Iggy Popin, Rod Stewartin, Dead Boysin laulajan Stiv Batorsin ja Elvis Costellon kanssa.  Koska Buell oli ollut mukana rockpiireissä jo pitkään, oli luonnollista, että hän perustaisi lopulta oman bändinsä. Vuonna 1980 syntyi B-Sides, joka julkaisi EP:n Cover Girl vuonna 1981. Levyllä kuultiin muun muassa illoisen poikaystävän The Cars -yhtyeen Ric Ocasekin musisointia. 

pienoiskuva|302x302px|Jim Wallerstein ja Bebe Buell
Vuoteen 1985 mennessä Buell johti uutta bändiä nimeltä Gargoyles, mutta siitä jäi jäljelle vain harvinainen omaniminen single, joka julkaistiin vasta useita vuosia myöhemmin. Buellia haastateltiin laajasti arvostettuun punkin suulliseen historiaan Please Kill Me: The Uncensored Oral History of Punk (kirj. Legs McNeil ja Gillian McCain) sekä Aerosmithin paljastuskirjaan Walk This Way. Pian tämän jälkeen Buell päätti kirjoittaa oman paljastuskirjansa, mikä johti elämäkerran Rebel Heart: An American Rock N' Roll Journey julkaisuun vuonna 2002.

Bebe Buell on naimisissa muusikko Jim Wallersteinin (tunnetaan myös nimellä Jim Walters), kanssa. He ovat olleet naimisissa vuodesta 2002 lähtien. Jim Wallerstein on muusikko ja tunnettu vaihtoehtorock-yhtyeestä Das Damen. 

Buell on myös julkaissut soololevyjä satunnaisesti. Näihin kuuluvat mm. Retrosexual (2004), jolla on muun muassa cover-versiot Johnny Thundersin "Little Bit o’ Whoresta" ja Motörheadin "I’ll Be Your Sisteristä", sekä omaa materiaalia. Myöhemmin hän on julkaissut neljän kappaleen EP:n Free to Rock, vuoden 2010 Sugarin ja vuoden 2011 Hard Loven.

 Lähteet 

 Aiheesta muualla 

Luokka:Yhdysvaltalaiset laulajat
Luokka:Yhdysvaltalaiset mallit
Luokka:Vuonna 1953 syntyneet
Luokka:Elävät henkilöt